Hierdie derde volume van Mentzel se herinneringe van die lewe aan die Kaap, gepubliseer deur die Vereniging, beskryf sy reise na die binnelandse gebiedevan Stellenbosch en Swellendam. Hy beskryf die landbou en wynbedryf asook jaggebruike. Die laaste hoofstukke beskryf die Khoi inwoners.
Sy geskrifte oor Kaapstad en die inwoners asook siviele en militêre instellings dui daarop dat hy hierdie fasette eerstehands ervaar en verstaan het. Sy verslaggewing oor die landelike gebiede, wat in hierdie volume weergegee word, is egter minder akkuraat, aangesien hy min kontak met die gebiede buite Kaapstad gehad het. Daar kan met sekerheid afgelei word dat Mentzel nie verder as ‘n 150km radius van Tafelbaai af gereis het nie. Sy beskrywings van die afgeleë gebiede is grotendeels afkomstig van inligting verkry van ander reisigers. Die hoofstuk oor Swellendam is gebaseer op die inligting soos weergegee deur Sparrman, insluitend sy kaart met geografiese foute.
Mentzel se werke het ‘n dubbele waarde. Dit dien as ‘n primêre bron van alles wat hy gesien en ervaar het tydens sy omwentelinge, terwyl dit ook kritiese kommentaar lewer op die geskrifte van sy tydgenote.